סימור ואן דן ברג

סימור ואן דן ברג (באנגלית: <span dir="ltr" lang="en">Seymour Jacob Van den Bergh</span>; 1890 – 27 באוקטובר 1917) היה קצין יהודי-בריטי בחיל הפרשים הבריטי בסוף מלחמת העולם הראשונה, בן להנרי והנרייטה ואן דן ברג. ואן דן ברג מצא את מותו במהלך הקרב על באר שבע, ונטמן בחלקה הצבאית שהוקמה בשטח העיר על ידי הצבא הבריטי עם שוך הקרבות. הוא יוצא דופן בהיותו החייל היהודי היחיד הקבור בבית הקברות הצבאי הבריטי בבאר שבע.

== נעוריו ומשפחתו ==
סימור ואן דן-ברג נקרא על שם סבו, שמעון ואנדנברג שהתפרנס ממסחר בחמאה בכפר הולנדי סמוך לגבול עם גרמניה. בסוף שנות השישים של המאה ה-19 הומצאה המרגרינה, תחליף זול וזמין לחמאה. משפחת ואן דן-ברג זיהתה את הפוטנציאל העסקי של המצאת המרגרינה, ובשנת 1874 ייסדה את בית החרושת הראשון בהולנד למרגרינה. אביו של סימור, הנרי, ייסד וניהל את סניף "חברת ואן דן-ברג" בלונדון, שם השתקע והקים את משפחתו. ב-1927 "חברת ואן דר ברג" התמזגה עם חברת "יורגנס" והפכה לחברת "Margarine Unie". לאחר 3 שנות פעילות, התמזגה "Margarine Unie" עם חברת "Lever Brothers" וביחד הן הפכו לתשלובת התעשייתית הידועה "יוניליוור".

מצבת קברו של קפטן סימור ואן דן ברג, שנפל בקרב באר שבע בשנת 1917, וקבור בבית הקברות הצבאי הבריטי בבאר שבע. מצבתו היא היחידה בין אלף המצבות בבית העלמין עליה חרוט מגן דוד.

==שירותו הצבאי==
סימור ואן דר ברג היה קפטן (סרן) בחיל הפרשים הבריטי של לונדון. הוא התגייס לצבא האימפריה ולחם בשורות הגנרל אלנבי במדבר סיני. הגנרל אלנבי אימץ את התוכנית לפיה יש להשתלט תחילה על באר שבע ואחר כך למוטט את המערך העות'מאני שנשען על ציר עזה-באר שבע. סימור ואן דן ברג, הוצב באזור הקרבות של עזה-באר שבע. הוא נהרג בקרב על גבעה 720, צפונית מערבית לבאר שבע, סמוך לחצרים של ימינו. ככל הנראה, מותו אירע בעת קרב של הכוחות הבריטים ברכס אל-באגר , ממערב לעיר באר שבע ערב כיבושה. 24 חיילים נפלו באותו היום ביניהם הסמל הוותיק מהיואומנרי של מידלסקס-בולן.

==מקום קבורתו==
מבט כללי על בית הקברות הבריטי בבאר שבע

סימור ואן דן ברג נקבר בבית הקברות הצבאי הבריטי בבאר שבע, בו טמונים 1,240 חללי האימפריה הבריטית בארץ ישראל במלחמת העולם הראשונה שנהרגו באזור בעת כיבוש ארץ ישראל מידי האימפריה העות'מאנית בשנת 1917. הוא קבור לצד חיילי יחידת היומנרי, בשורה הראשונה מימין. על קברו חקוקות באנגלית המילים ״כה רחוק מהבית, אך כה קרוב לאלה האוהבים אותו״. סימור הוא החייל היהודי היחיד הידוע, הקבור בבית הקברות הצבאי הבריטי. מבין 1240 מצבות, בולטת מצבתו בהיותה היחידה עליה חקוק מגן דוד.

==קישורים חיצוניים==

* [http://www.cwgc.org/find-war-dead/casualty/645266/VAN%20DEN%20BERGH,%20SEYMOUR סימור ון דן-ברג] באתר ועדת חבר העמים לקברי מלחמה
* עודד ישראלי, [http://israelitombstones.blogspot.co.il/2010/02/blog-post.html ואן דן-ברג סימור – קפטן (סרן) פרשים בריטי, נפל בקרב], מתוך אתר סיפורי ארץ ישראל
* Aref Abu-Rabia, [http://books.google.co.il/books?id=kEJKW1IaynwC&pg=PA60&lpg=PA60&dq=S.J.H.+VAN+DEN+BERGH&source=bl&ots=9swbOhu9A2&sig=suPTp4jhnYqUBut5BrFv1zevIUQ&hl=iw&sa=X&ei=tISVU-DPAYuO7Qazi4HQCw&ved=0CDoQ6AEwAg#v=onepage&q=S.J.H.%20VAN%20DEN%20BERGH&f=false A Bedouin Century: Education and Development Among the Negev Tribes in the 20th Century], Berghahn Books, 2001, p. 60
* Solomon Joseph Solomon, [http://archives.balliol.ox.ac.uk/images/Portraits%20CPF/a153%20Van%20den%20Bergh.jpg דיוקנו של סימור ואן דן ברג], מתוך אתר [http://archives.balliol.ox.ac.uk/Past%20members/portraits.asp Balliol College Archives & Manuscripts]
* [http://theyserved.wikia.com/wiki/Seymour_Van_den_Bergh Seymour Van den Bergh], מתוך אתר [http://theyserved.wikia.com/wiki/TheyServed_Wiki TheyServed Wiki], המתמחה בשימור סיפוריהם של הלוחמים בצבא הבריטי שנפלו בעת הקרבות
* [http://www.roll-of-honour.com/Kent/TunbridgeWellsWW1-V.html Wall of Honour], שמותיהם של חללי מלחמות העולם הראשונה והשנייה, אשר מופיעים באנדרטת "Tunbridge Wells Area War Memorials"
*[https://m.youtube.com/watch?v=nanjQk5hK4U&feature=youtu.be אחרי 104 שנים: אזכרה ראשונה ליהודי שנפל בקרב המפנה של מלחמת העולם הראשונה], כאן 11, 1 בנובמבר 2021

==הערות שוליים==

קטגוריה:יהודים בריטים
קטגוריה:יהודים בצבא הבריטי במלחמת העולם הראשונה
קטגוריה:אנשי צבא בריטים שנהרגו במלחמת העולם הראשונה
קטגוריה:אישים הקבורים בבאר שבע
קטגוריה:בריטים שנולדו ב-1890
קטגוריה:בריטים שנפטרו ב-1917